Tarybos sprendimas
1976 m. gruodžio 21 d.
iš dalies keičiantis Sprendimą 71/306/EEB dėl viešųjų darbų sutarčių patariamojo komiteto įsteigimo
(77/63/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į Komisijos pasiūlymą,
kadangi dėl Tarybos patvirtintų priemonių, susijusių su viešojo tiekimo sutartimis, įgyvendinimo gali kilti problemų, kurias pageidaujama išnagrinėti kartu su problemomis, susijusiomis su viešųjų darbų sutartimis;
kadangi šiuo tikslu patartina išplėsti Viešųjų darbų sutarčių patariamojo komiteto sudėtį ir jo funkcijas,
NUSPRENDĖ:
1 straipsnis
Sprendimas 71/306/EEB iš dalies keičiamas taip:
a) 1 straipsnyje išbraukiamas žodis "darbų";
b) 2 straipsnyje iš karto po žodžių "viešųjų darbų" įrašomi žodžiai "ir viešojo tiekimo" ir
c) 3 straipsnio antroje dalyje vietoje žodžių "vieną pakaitinį narį" įrašomi žodžiai "vieną arba du pakaitinius narius".
2 straipsnis
Nuo šio sprendimo įsigaliojimo dienos komitetas vadinamas Viešųjų sutarčių patariamuoju komitetu.
3 straipsnis
Šis sprendimas skelbiamas Europos Bendrijų oficialiajame leidinyje.
Sprendimas įsigalioja nuo jo paskelbimo dienos.
Priimta Briuselyje, 1976 m. gruodžio 21 d.